Livet efter døden

Livet efter døden eller efterlivet er tanken om, at en del af mennesket fortsætter med at eksistere efter døden. Troen på livet efter døden er stigende i den vestlige verden, og ifølge den danske værdiundersøgelse fra 2017, mener 39% af den danske befolkning, at der findes liv efter døden. Ifølge en amerikansk undersøgelse fra 2014, tror 80% af den amerikanske befolkning, at der er liv efter døden.

Koncept 
I filosofi, religion, mytologi og fiktion er livet efter døden (også kaldet efterlivet) konceptet om et rige eller en tilværelse, hvor en væsentlig del af et menneskes identitet eller bevidsthed fortsat findes, efter at døden er indtruffet.
Troen på et liv efter døden er i modsætning til troen på en udslettelse af bevidstheden efter døden.

Områder med tanker om efterliv

Religion 
Adskillige religioner mener at dele eller hele det enkelte individs sjæl lever videre efter døden.

I den nordiske mytologi kommer folk, der dør i kamp til Valhal - og andre til Hel. Hvis man druknede, kunne ens Sjæl sidde fast i gudinden Rans net.

For muslimer betyder døden, at legeme og sjæl adskilles. I Koranen nævnes Paradis flere gange som stedet, hvor mad, drikke og hourier findes i overflod.

Blandt teologer og i klassisk kristen dogmatik forbindes efterlivet dog i højere grad med fysisk form, dvs. forestillingen en ny jord med en paradisisk tilstand (jfr. [vi tror]... på kødets opstandelse i Den apostolske trosbekendelse).

Videnskab og filosofi 
Erfaringer af efterlivet har spillet forskellige roller i filosofiens historien, og det har de lige siden antikken. Erfaringen af et liv efter døden er blandt andet fremtrædende i Platons filosofi, hvor tanken om reinkarnation er vigtig. I den vestlige filosofihistorie findes tanken om livet efter døden også hos blandt andre Aristoteles, Plotin, Augustin og Rene Descartes, David Hume og George Berkeley. I moderne tid er tanken om efterlivet blandt andet blevet forsvaret af filosoffer som Arthur Schopenhauer, H. H. Price og Curt John Ducasse samt fysikere som Erwin Schrödinger og Freeman Dyson.

Parapsykologi er et fagområde, der har til formål at undersøge forekomsten og årsagerne til synske evner og et liv efter døden ved hjælp af videnskabelige metoder. Parapsykologiske eksperimenter har f.eks. benyttet tilfældige talgeneratorer til at teste for tegn på prækognition og psykokinese med både mennesker og dyr som forsøgeemner<ref>{{cite journal|author=Schmidt, Helmut|title=PK Tests with a High Speed Random Number Generator'|journal= Journal of Parapsychology|volume=37|year=1973|pages=}}</ref>

 Kunst 
I Brødrene Løvehjerte, der er en børnebog skrevet af den svenske forfatter Astrid Lindgren, kommer begge brødre efter deres død til landet Nangijala.

Da Kerghan rejser til efterlivet i computerspillet Arcanum, opdager han et sted med fred og evig lykke, hvilket får ham til at tro at livet er en konstruktionsfejl ved universet.

 I Danmark 
I Danmark er troen på livet efter døden voksende og findes hos fire ud af ti danskere. Tanken om efterlivet har været en vigtig del af kristendommen i Danmark, og i nyere tid er troen på reinkarnation blandt andet stigende under indflydelse fra østlig religion og spiritualitet. Tanken om efterliv og reinkarnation findes også blandt flere moderne danske filosoffer som Erich Klawonn, Martinus og Alex Riel

 Kritik 
Inden for naturalisme, ses psyken som produkt af en fungerende hjerne, og når hjernen ikke længere fungerer efter døden, forsvinder disse kvaliteter. For nogle betyder dette dog blot, at andet ikke kan eftervises naturvidenskabeligt. Der er således til syvende og sidst tale om et filosofisk spørgsmål: Har man den opfattelse, at bevidstheden er et produkt af hjernen (og nervesystemet), eller har man den opfattelse, at bevidstheden er en selvstændig substans i mennesket?  Inden for naturalisme og megen naturvidenskab findes der generelt kritiske forbehold over for parapsykologi   .

 Litteratur 
 Afterlife: A History of Life after Death by Philip C Almond (London and Ithaca NY: I.B. Tauris and Cornell University Press, 2015).
 Campbell, Douglas R. "Plato's Theory of Reincarnation: Eschatology and Natural Philosophy," Review of Metaphysics 75 (4): 643–665. 2022.
 Death and Afterlife: Perspectives of World Religions edited by Hiroshi Obayashi, Praeger, 1991.
 Beyond Death: Theological and Philosophical Reflections on Life after Death edited by Dan Cohn-Sherbok and Christopher Lewis, Pelgrave-MacMillan, 1995.
 The Islamic Understanding of Death and Resurrection by Jane Idelman Smith and Yazbeck Haddad, Oxford UP, 2002.
 Life After Death: A History of the Afterlife in Western Religion by Alan F. Segal, Doubleday, 2004.
 Brain & Belief: An Exploration of the Human Soul by John J. McGraw, Aegis Press, 2004.
 Beyond the Threshold: Afterlife Beliefs and Experiences in World Religions by Christopher M. Moreman, Rowman & Littlefield, 2008.
 Is there an afterlife: a comprehensive overview of the evidence by David Fontana, O Books 2005.
 Death and the Afterlife, by Robert A. Morey. Minneapolis, Minn.: Bethany House Publishers, 1984. 315 p. ISBN 0-87123-433-5
 Conceptions of the Afterlife in Early Civilizations: Universalism, Constructivism and Near-Death Experience by Gregory Shushan, New York & London, Continuum, 2009. ISBN 978-0-8264-4073-0.
 The Myth of an Afterlife: The Case against Life After Death edited by Michael Martin and Keith Augustine, Rowman & Littlefield, 2015. ISBN 978-0-8108-8677-3.
 A Traveler's Guide to the Afterlife: Traditions and Beliefs on Death, Dying, and What Lies Beyond by Mark Mirabello, PhD Inner Traditions. 2016  ISBN 978-1-62055-597-2
 Conceptions of the Afterlife in Early Civilizations: Universalism, Constructivism, and near-Death Experience'' by Gregory Shushan, Continuum, 2009.

Se også 

 Nærdødsoplevelse
 Meningen med livet
 Død
 Liv
 Sjæl

Kilder/henvisninger

Eksterne links 
 Efterlivet.dk: Hvorfor tro på et liv efter døden? 
 Religion.dk: Livet efter døden  
 Parapsykologi.dk: Liv efter døden?  
 The Official Journal of the American Academy of Neurology (Big Brain/Smart Brain) 

 
Død
Religionsfilosofi
Religiøse doktriner og tro